Άζης Β΄ της Ινδίας

Ο **Άζης Β΄** (Χαρόστι: ****   ), ίσως ήταν ο τελευταίος Ινδο-Σκύθης βασιλιάς, που εικάζεται ότι βασίλευσε περίπου το 35-12 π.Χ., σε αυτό που είναι τώρα το Πακιστάν. Η ύπαρξή του έχει αμφισβητηθεί. Αν δεν υπήρχε, τα αντικείμενα που αποδίδονται στη βασιλεία του, όπως τα νομίσματα, είναι πιθανό να ανήκουν στον Άζη Α΄. 

Μετά το τέλος τού Άζη Β΄, η κυριαρχία των Ινδο-Σκυθών στη βορειοδυτική Ινδία και το Πακιστάν κατέρρευσε τελικά με την κατάκτηση των Κουσάν, μίας από τις πέντε φυλές των Γιουεζί που ζούσαν στη Βακτρία για περισσότερο από έναν αιώνα, και οι οποίοι στη συνέχεια επεκτάθηκαν στην Ινδία για να δημιουργήσουν την αυτοκρατορία των Κουσάν. Λίγο αργότερα, οι Πάρθοι εισέβαλαν από τα δυτικά. Ο ηγέτης τους Γονδοφάρης εκτόπισε προσωρινά τους Κουσάν, και ίδρυσε το Ινδο-Παρθικό βασίλειο που διήρκεσε μέχρι τα μέσα του 1ου αι. μ.Χ. Οι Κουσάν τελικά ανέκτησαν τη βορειοδυτική Ινδία περίπου το 75 μ.Χ., όπου και άκμασαν για αρκετούς αιώνες.

## Το όνομα
Το όνομα του Άζη Β΄ αναφέρεται στα νομίσματά του στην ελληνική μορφή  και τη Χαρόστι μορφή  (  ),  ονόματα που και τα δύο προέρχονται από το όνομα των Σάκα , που σημαίνει «ηγέτης». 

## Βουδιστικές αφιερώσεις
[αριστερά|μικρογραφία|Το δοχείο Μπιμαράν, που αναπαριστά τον [Σιντάρτα Γκαουτάμα|Βούδα περιτριγυρισμένο από τον Μπράχμα (αριστερά) και τον Ίντρα (δεξιά). Βρέθηκε μέσα σε μία στούπα με νομίσματα του Άζη Β΄. Βρετανικό Μουσείο.]]

### Το δοχείο Μπιμαράν
μικρογραφία|Το ινδο-κορινθιακό κιονόκρανο από τη στούπα Μπουχάρα, κάτω από το οποίο βρέθηκε νόμισμα του Άζη Β'. Χρονολογείται στο 20 π.Χ. ή νωρίτερα (Μουσείο Αρχαίας Τέχνης της Πόλης του Τορίνο).
Ο Άζης Β' συνδέεται επίσης με το δοχείο του Μπιμαράν, μία από τις πρώτες αναπαραστάσεις του Βούδα. Το δοχείο ήταν μέρος της εναπόθεσης της στούπας 2 στο Μπιμαράν, κοντά στο Τζαλαλαμπάντ στο Αφγανιστάν, και τοποθετήθηκε μέσα στη στούπα μαζί με πολλά νομίσματα του Άζη Β'. Αυτό το γεγονός μπορεί να συνέβη κατά τη διάρκεια τής βασιλείας τοή Άζη (35-12 π.Χ.) ή λίγο αργότερα. Οι Ινδο-Σκύθες συνδέονται με άλλους τρόπους με τον Βουδισμό (βλ. λεοντόσχημο κιονόκρανο της Ματούρα, και τις πολλαπλές βουδιστικές αφιερώσεις των Απράκα), και είναι πράγματι πιθανό να επαίνεσαν το έργο. Ωστόσο, τώρα πιστεύεται ότι ένας μεταγενέστερος βασιλιάς, που εξέδωσε νομίσματα στο όνομα του Άζη Β΄, όπως ο Χαραόστης, έκανε την αφιέρωση.

### Η στούπα Μπουτκάρα
Ένα νόμισμα του Άζη Β' βρέθηκε κάτω από μία κολόνα με ινδο-κορινθιακό κιονόκρανο και επάνω της γλυπτό ενός βουδιστή πιστού στη στούπα Μπουτκάρα, γεγονός που υποδηλώνει τη συμμετοχή του Άζη Β' σε βουδιστικές αφιερώσεις, καθώς και μία χρονολόγηση για το γλυπτό, που αντιστοιχεί στη βασιλεία τού Άζη Β'. 

## Νομισματοκοπία
Τα νομίσματα που αποδίδονται στον Άζη Β΄ χρησιμοποιούν ελληνικές και χαροστικές επιγραφές, απεικονίζουν μία Ελληνίδα θεά ως προστάτιδά του, και ως εκ τούτου, ουσιαστικά ακολουθούν το νομισματικό πρότυπο των Ελλήνων βασιλέων του Ινδο-Ελληνικού βασιλείου, υποδηλώνοντας μία μεγάλη προθυμία να προσαρμοστούν στον ελληνικό πολιτισμό. Μία νέα διαφορά των Ινδο-Σκυθών ήταν ότι απεικόνιζαν τον βασιλιά επάνω σε άλογο, αντί για την προτομή του σε πλάγια όψη, όπως έκαναν οι Έλληνες.

Άλλα νομίσματα τού Άζη Β΄ απεικονίζουν το βουδιστικό λιοντάρι και την βραχμανική αγελάδα του Σίβα, υποδηλώνοντας θρησκευτική ανοχή προς τους υπηκόους του. Στο νόμισμα που απεικονίζεται στα δεξιά, ο Άζης Β΄ απεικονίζεται με τις επιγραφές:
δεξιά|μικρογραφία|250x250εσ|Αργυρό νόμισμα του βασιλιά '''Άζη Β΄''' (π. 35–12 π.Χ.).
* Εμπρός όψη: Βασιλιάς με θώρακα, επάνω σε άλογο, κρατά σκήπτρο, με ελληνικό κεφαλόδεσμο. Επιγρ. ΒΑΣΙΛΕΩΣ ΒΑΣΙΛΕΩΝ ΜΕΓΑΛΟΥ ΑΖΟΥ.
* Πίσω όψη: Η Αθηνά με ασπίδα και λόγχη, κάνει μία χειρονομία πανομοιότυπη με τη βουδιστική βιτάρκα μούντρα. Επιγρ. στα Χαρόστι, MAHARAJASA RAJADIRAJASA MAHATASA AYASA «Ο Βασιλιάς των Βασιλέων, ο Μεγάλος Άζης», με το βουδιστικό σύμβολο τριράτνα στα αριστερά.

Για πολύ καιρό πιστευόταν ότι ο Άζης Β' είχε εκδώσει αρκετά από τα Ινδο-Σκυθικά νομίσματα, που κόπηκαν με το όνομα του "Άζου" στη βόρεια Ινδία. Ωστόσο, όλα αυτά τα νομίσματα πιθανότατα εκδόθηκαν από έναν μόνο ηγεμόνα ονόματι Άζη, όπως υποστήριξε ο Ρόμπερτ Σένιορ, όταν βρήκε μία επισήμανση (2ο χτύπημα)  που αποδίδεται στον Άζη Α', επάνω από ένα νόμισμα που αποδίδεται στον Άζη Β', γεγονός που υποδηλώνει ότι όλα τα νομίσματα του "Άζου Β' " δεν ήταν μεταγενέστερα από αυτά του "Άζου Α' ", και ότι υπήρχε μόνο ένας βασιλιάς στη δυναστεία που ονομαζόταν Άζης.  Αυτή η ιδέα είχε υποστηριχθεί από καιρό από τον Σένιορ με μία σειρά από έμμεσα νομισματικά επιχειρήματα, για παράδειγμα στην εγκυκλοπαίδειά του για τα Ινδο-Σκυθικά νομίσματα. 

### Εικόνες νομισμάτων

Αρχείο:AzesIIPortrait.jpg|εναλλ.=Portrait of Azes II| Πορτρέτο του Άζη Β'
Αρχείο:AzesIITriratna.jpg|εναλλ.=Coin of Azes II with Buddhist triratna symbol.| Νόμισμα του Άζη Β' με το βουδιστικό σύμβολο τριράτνα.
Αρχείο:Coin_of_Azes_II.jpg|εναλλ.=Coin of Azes II.| Νόμισμα του Άζη Β΄.
Αρχείο:AzesIIOnHorse.jpg|εναλλ.=Coin of Azes II, with a clear depiction of his military outfit, with coat of mail and reflex bow in the saddle.| Νόμισμα του Άζη Β΄, με θώρακα και τόξο.
Αρχείο:AzesIICoinage.jpg
Αρχείο:Coin_of_the_Indian-Scythian_king_Azes_I.jpg|εναλλ.=Coin of Azes II, with king seated, holding a drawn sword and a whip.| Νόμισμα του Άζη Β΄, με τον βασιλιά καθισμένο να κρατάει γυμνό σπαθί και μαστίγιο.
Αρχείο:SeatedAzesCoin.jpg|εναλλ.=Seated king Azes II| Καθιστός βασιλιάς Άζης Β΄.
Αρχείο:ProfileOfAzesII.JPG|εναλλ.=Profile of king Azes II.| Προφίλ του βασιλιά Άζη Β΄.
Αρχείο:A16_AzesII_drachme_MACW2306_1_(8216181697).jpg|εναλλ.=Coin| Κέρμα


## Δείτε επίσης
* Αρχαία Ινδία και Κεντρική Ασία
* Ελληνο-Βακτριανό Βασίλειο
* Ινδοελληνικό Βασίλειο
* Ινδοπαρθικό Βασίλειο
* Αυτοκρατορία Κουσάν
* Τίλια Τεπέ
* Yuezhi
* Καμπότζας
* Σάκα

## Υποσημειώσεις

## Αναφορές
* *Η Μορφή της Αρχαίας Σκέψης. Συγκριτικές Μελέτες στις Ελληνικές και Ινδικές Φιλοσοφίες* από τον Thomas McEvilley (Allworth Press και η Σχολή Εικαστικών Τεχνών, 2002) 
* *Οι Έλληνες στη Βακτρία και την Ινδία*, WW Tarn, Cambridge University Press.

## Εξωτερικοί σύνδεσμοι
* Νομίσματα του Αζέ II
* Νομίσματα του Azes II στο wildwinds.com

Κατηγορία:Ινδο-Σκύθες βασιλείς